Analecta Algologica. 10o 



quoad adspectum strati corticalis, ad L. Cheyneanam proxime accedit, ipsa ramificatione ab hac 

 distineta. 



Confiteri fas est hanc speciem inter subgenera a me hodie proposita prsecipue transitum 

 parare. Fila nimirum fasciculorum fere eandem formam praebent, quam Euliagoris characteristicarn 

 dixi; sunt inferne cylindracea, superne in corvmbulis tenninalibus moniliformia, at fila singula vix 

 invicem libera sed quasi glutine cohibentur, at glutine minus cohaerent quam in aliis. Si species 

 inter Euliagoras disponeretur, neque cum pulverulentis, neque cum L. valida bene conjungeretur, 

 ipso adspectu magis cum L. Cheyneana conveniente. Hinc huic proximam disposui. 



ff Fasciculis invicem subdistantibus , secus longitudinem quasi sursum accum- 

 bentibus et axem obteyentibus ; filis dichotomis rigidiusculis , invicem plus 

 minus firmiter conglutinatis (antheridiis ad apices ramellorum globum den- 

 siorem formantibus) , 



12. L. Cheyneana Harv.; J. Ag. Epicr. p. 515. 



De hac specie, diutius cognita, fere dicerem magis dubitandum videri utrum cum aliis spe- 

 ciebus Liagorse congenerica sit, an cum alia quadam nimium congrueret. 



Transversa frondis facta sectione, vidi stratum axile contextum tubis coalitis paulo latioribus 

 et angulatis, extimis cylindraceis fila fasciculorum emittentibus. Intra hos tubos vidi endochroma 

 multo angustius, contiguum aut magis granulosum, et coloratum, quod in nulla alia specie obser- 

 vatum scio. Antheridia, quae jam a Harveyo indicata fuerunt, in ramellis fasciculorum terminalia 

 aut subterminalia quoque observavi, articulis supremis conspicue majora, globo sphaerico filorum 

 fasciculis radiantibus farcto constituta. Caeterum fila fasciculorum magis Callithamnion aut Cera- 

 mium referunt, quam cum filis fasciculorum in aliis speciebus Liagorae. Sunt nimirum rigidiuscula 

 et crassiora, ramis patentibus dichotoma, articulis fasciculorum brevibus, superioribus diametro 

 circiter sesquilongioribus ; terminali articulo nunc conspicue obovato. Fasciculi paulo inferiores a 

 facie observati invicem distant (fere ut in L. pulverulenta) spatiis inter singulos magis irregularibus 

 et quasi laceris, ob fila magis rigidiuscula et muco fere nullo emollita ; extimis ramellis parum 

 invicem conglutinatis. Dum in partibus saltem juvenilibus plurimarum fasciculi sat verticaliter 

 ab axili strato exennt, sunt in L. Cheyneana quasi secus longitudinem accumbentes, inferioribus 

 paulisper superiores obtegentibus. Singuli autem ramelli invicem magis liberi permanent, quam 

 in speciebus sequentibus hoc loco descriptis, quarum fasciculi conglutinati, totam frondem quasi 

 verrucis irregulariter prominulis et laceram reddere videntur. 



Inter specimina Novae Hollandiae et Indiae occidentalis, diversitatem specificam adesse vix 

 putarem. Alia specimina, utriusque regionis, ramis obtusioribus nunc praedita, nunc apicibus quasi 

 prolongatis tenuiora vidi. 



In Alg. (ruadel. p. 188 species sub nomine Galax. validce enumerata fuit, cui Liag. valida 

 Harr. ut synon. adscribitur. Comparato specimine, mihi a Cel. Maz6 benevole misso sub nomine 

 Gal. Liagoroides Cr. (cui Gcd. valida Cm. quoque inscripta fuit) est haec species cum L. Cheyneana 

 me judice identica, et neutiquam cum L. valida Harv. conjungenda. 



Specimina L. Cheyneanae, saltim plurima quae vidi, habent ramos frondis elongatos, supra 

 axillas sursum patentes erectiusculos, terminalibus elongatis tenuioribus. 



13. L. elongata Zan. 



Nullum specimen authenticum hujus speciei mihi observare contigisse, impense doleo. Spe- 

 cimina, quae huic speciei pertinentia putavi, tum e Mauritio, tum ex Florida habui ; et his suaden- 

 tibus speciem ad L. Cheyneanam proximam affinitate considerarem. 



Fila peripherica vidi admodum robusta, articulis inferioribus et exterioribus fere aeque cras- 

 sis et suo diametro fere nusquam plus quam duplo longioribus. Fasciculi in apicibus supremis 

 fere verticaliter exeunt ; inferiores vero quasi secus axem accumbentes, vix proprie dichotomi sed 

 subpaniculati ; apicibus subconglutinatis singulos fasciculos inaequales et quasi laceros dicerem. 

 Hinc superficies frondis inaequalis et magis rudis adpareat quam in molliore L. Cheyneana. Inter 

 partes incrustatas fasciculos nudiusculos obvenire, modo L. Cheyneanae, quoque animadvertere placet. 



